Diari Oficial de la Generalitat Valenciana


Sumari del DOGV 5985, del 31-03-2009 (2009/3432)

ORDE de 2 de març de 2009, de la Conselleria d'Educació, per la qual s'acorda l'extinció de l'autorització per cessament d'activitats docents del centre d'Educació Infantil Primer Cicle El Palau, de Xàtiva.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5985

Data del DOGV
:   31-03-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/3432


Data del document
:   03-02-2009

Organisme emissor
:   Conselleria d'Educació

Tipus de document
:   Ordre

Descriptors 

:   * Xàtiva
    * guarda de xiquets
    * educació preescolar
    * cessament d'activitat
    * centre d'ensenyament
    * ensenyament privat

ORDE de 2 de març de 2009, de la Conselleria d'Educació, per la qual s'acorda l'extinció de l'autorització per cessament d'activitats docents del centre d'Educació Infantil Primer Cicle El Palau, de Xàtiva. [2009/3432]  
L'expedient en què es proposa l'extinció de l'autorització per cessament d'activitats del centre docent privat que s'indica, ha sigut incoat d'ofici per la Direcció General d'Ordenació i Centres Docents, i consta l'informe corresponent de la Inspecció Educativa.  
Segons l'informe de la Inspecció Educativa, el centre ha deixat d'impartir les ensenyances per a les quals va ser autoritzat.  
S'ha concedit als interessats un termini d'audiència en compliment de l'article 16.1 del Reial Decret 332/1992.  
El cessament d'activitats docents del centre no comporta cap perjuí greu per a l'interés públic.  
Vista la Llei Orgànica 8/1985, de 3 de juliol (LODE, BOE núm. 159 de 04.07.1985), reguladora del Dret a l'Educació; la Llei Orgànica 2/2006, de 3 de maig, d'Educació (LOE, BOE núm. 106 de 04.05.2006); i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyances de règim general no universitàries.  
Vista la proposta del director general d'Ordenació i Centres Docents amb data 4 de març de 2009 i de conformitat amb esta, i en exercici de les atribucions conferides per l'article 28.e) de la Llei 5/1983, de 30 de desembre, del Consell,  
ORDENE  
Únic  
L'extinció de l'autorització per cessament d'activitats docents, a partir del curs 2009/2010, del següent centre docent privat, d'acord amb l'informe emés:  
Codi del centre: 81411448  
Centre: centre privat d'Educació Infantil Primer Cicle El Palau  
Domicili: carrer de l'Ardiaca, 4  
Localitat: Xàtiva  
Província: València  
Titular: Patronat de Cultura i Educació de la Mare de Déu de la Seu  
Nivell autoritzat: Educació Infantil de Primer Cicle.  
Nivell en què es proposa l'extinció de l'autorització: Cessament de totes les ensenyances.  
Disposició addicional única  
La citada extinció donarà lloc a la corresponent inscripció en el Registre de Centres Docents de la Comunitat Valenciana.  
DISPOSICIONS FINALS  
Primera  
La present orde causarà efectes a partir de l'endemà de la data de publicació en el Diari Oficial de la Comunitat Valenciana. No obstant això, els seus efectes acadèmics s'entenen referits a partir del curs escolar 2009/2010.  
Segona  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, reguladora de la Jurisdicció contenciosa administrativa, contra el present acte, que posa fi a la via administrativa,es podrà interposar potestativament un recurs en reposició o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar des de l'endemà de la notificació. En els litigis entre les administracions públiques no cabrà interposar recurs en via administrativa, si bé es podrà fer ús del requeriment previst en l'article 44 de la Llei 29/1998.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
Per als interessats que no siguen objecte de notificació, els terminis començaran a comptar l'endemà de la publicació en el Diari Oficial de la Comunitat Valenciana.  
València, 2 de març de 2009  
El conseller d'Educació,  
Alejandro Font de Mora Turón